21 martie 2023

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **în localitatea Brăila, din județul Brăila:**

Ca urmare a unei avarii produse asupra sistemului de distribuție a gazelor naturale de către firma Tancrad ce efectua o lucrare de săpătură mecanizată pentru modernizarea carosabilului în B-dul. Independenței 181, din localitatea Brăila, județul Brăila, Distrigaz Sud Rețele **a fost nevoită să sisteze alimentarea cu gaze naturale în zona respectivă astăzi, 21 martie 2023, începând cu ora 11:40**.

În urma acestei opriri **sunt afectați 282 de clienți casnici și non-casnici situați pe următoarele străzi**: B-dul Independenței, între numerele 135-233 și 134-280, Plevna, între numerele 331-347, Aleea Moldoviței, bloc 14, Calea Galați, blocul Turn și G-ral Eremia Grigorescu Nr.3, 2, 4 și 6.

Echipele Distrigaz Sud Rețele sunt la fața locului pentru a asigura remedierea defectului. Reluarea alimentării cu gaze naturale a clienților afectați se va face în cursul zilei de astăzi, **până în orele 15:00.**

După reluarea realimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru inconveniențele create clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*